লংকাঃ চোতালত খেলি থকা অৱস্থাত প্ৰাণ গ'ল এটি কণমানি শিশুৰ৷ লংকা আৰক্ষী থানাৰ অন্তৰ্গত পশ্চিম ডাৱলংত ঘটিল এই শোকাৱহ দুৰ্ঘটনা৷ চোতালত খেলি থকা অৱস্থাতেই ঘৰৰ কাষত থকা পুখুৰীত পৰি সলিল সমাধি হয় আব্দুল মতলিভৰ ডেৰ বছৰীয়া পুত্ৰ চৈফউদ্দিনৰ৷ পিছত আত্মীয়ই শিশুটিৰ মৃতদেহ পুখুৰীত প্ৰত্যক্ষ কৰি আৰক্ষীক খৱৰ দিয়ে৷ আৰক্ষীয়ে শিশুটিৰ মৃতদেহ লংকা থানালৈ লৈ আহে৷ বৰ্তমানো শিশুটিৰ মৃতদেহ লংকা থানাতেই আছে বুলি জানিব পৰা গৈছে৷ আমাৰ লক্ষ্য মুক্ত আৰু স্বতন্ত্ৰ সংবাদ প্ৰতিষ্ঠান হিচাপে গঢ়ি তোলা।
লংকাত শিশুৰ সলিল সমাধি